Han var søn af [[Martin Willemoes-Suhm]] og Petra Friderica Christiane Suhm og studerede jura ved [[Christian-Albrechts-Universität zu Kiel|universitetet]] i [[Kiel]] og [[Georg-August-Universität Göttingen|universitetet]] i [[Göttingen]]. I [[1840]] blev han medlem af Corps Bremensia Göttingen og Corps Holsatia Kiel.<ref>''Kösener Korpslisten'', 1910, 63, 479; 134, 200.</ref> Dernæst fik han embede ved retterne i [[Itzehoe]] og [[Glückstadt]] og var [[1847]]-[[1848|48]] [[volontør]] i [[Udenrigsministeriet]] i [[København]]. I [[1849]] blev han bypræsident i Glückstadt og var desuden [[borgmester]] i samme by fra [[1850]] til [[1852]]. I dette år blev Willemoes-Suhm [[politimester]] i [[Wandsbek]] og blev i [[1862]] politimester i [[Altona]]. Han var kongetro, og under den [[2. Slesvigske Krig]] blev han i december [[1863]] med vold fjernet fra sit embede.<ref>[[Carl Th. Sørensen]]: ''Den anden slesvigske Krig'', [[Gyldendal]] 1883, s. 214.</ref> Willemoes-Suhm var i forvejen [[Kammerjunker (titel)|kammerjunker]], og i [[1865]] udnævnte kong [[Christian 9.|Christian IX]] ham til dansk [[kammerherre]].<ref>[[Aage Friis]]: ''Den danske Regering og Nordslesvigs Genforening med Danmark'', bind 2, [[Munksgaards Forlag|Levin & Munksgaard]] 1939, s. 133-134.</ref>
Personbillede_savnes Historie Sikkerhed Kriminalitet